Hardekool is rypsensitief en matig droogtebestand. Dit is 'n bladwisselende boom en groei ongelukkig maar stadig. Die boom het klein gryskleurige blare en het gewoonlik 'n netjiese regop stam. Combretum imberbe is bekend vir sy harde, swaar hout. (Vandaar die Afrikaanse naam Hardekool en Engelse naam Leadwood) C. imberbe het nie 'n aggressiewe wortelstelsel nie en is geskik vir die grootter tuin. Plant dit in 'n groot pot as u 'n klein tuin het. Hardekool is een van die mooiste Combretums.